CELEX: C2004/201/38
Language: hu
Date: 2004-08-07 00:00:00
Title: T-178/04. sz. ügy: Az MPS Group Inc. által 2004. május 17-én a Belső Piaci Harmonizációs Hivatal (védjegyek és formatervezési minták) (OHIM) ellen benyújtott kereset

7.8.2004   
            
            
               HU
            
            
               Az Európai Unió Hivatalos Lapja
            
            
               C 201/17
            
         Az MPS Group Inc. által 2004. május 17-én a Belső Piaci Harmonizációs Hivatal (védjegyek és formatervezési minták) (OHIM) ellen benyújtott kereset
   (T-178/04. sz. ügy)
   (2004/C 201/38)
   Az eljárás nyelve: angol
   Az MPS Group Inc., székhely: Jacksonville, Florida, USA, képviseli K. O'Rourke és P. Kavanagh Solicitors, kézbesítési cím: Luxembourg, 2004. május 17-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A Modis-Distribuiçao Centralizada SA félként vett részt a fellebbezési tanács előtt folyó eljárásban.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg a Belső Piaci Harmonizációs Hivatal negyedik fellebbezési tanácsának 2004. február 4-i határozatát olyan mértékben, amennyiben az helyt adott a B000170599 számú felszólalásnak a 35. áruosztályba tartozó alábbi szolgáltatások vonatkozásában: „állásközvetítő irodai szolgáltatás, munkaerő-toborozás tanácsadói szolgáltatás, bérszámfejtés, munkaidő mérés, ideiglenes és állandó munkaerő rendelkezésre bocsátása”;
            
         
               —
            
            
               másodlagosan, semmisítse meg a határozatot a 35. áruosztályba tartozó alábbi szolgáltatások vonatkozásában: „állásközvetítő irodai szolgáltatás, munkaerő-toborozás tanácsadói szolgáltatás, ideiglenes és állandó munkaerő rendelkezésre bocsátása”.
            
         Jogalapok és fontosabb jogi érvek:
   
               A közösségi védjegy bejelentője:
            
            
               MPS Group Inc.
            
         
               A bejelentett közösségi védjegy:
            
            
               „MODIS” közösségi védjegy lajstromozása iránti, 778795. sz. védjegybejelentési kérelem a 35. áruosztályba (állásközvetítő irodai szolgáltatás, munkaerő-toborozás tanácsadói szolgáltatás, bérszámfejtés…), a 41. áruosztályba (munkaerő képzése) és a 42 áruosztályba tartozó szolgáltatások (pszichometriai teszt) vonatkozásában.
            
         
               A felszólalási eljárásban hivatkozott védjegy vagy megjelölés jogosultja:
            
            
               Modis-Distribuiçao Centralizada SA
            
         
               A felszólalási eljárásban hivatkozott védjegy vagy megjelölés:
            
            
               „MODIS” portugál nemzeti szóvédjegy a 35. áruosztályba tartozó szolgáltatások (reklámozás, üzletszervezési és üzletvezetési tanácsadás) vonatkozásában
            
         
               A felszólalási osztály határozata:
            
            
               a lajstromozás megtagadása a 35. és 41. áruosztály vonatkozásában és a közösségi védjegy lajstromozása a 42. áruosztály tekintetében
            
         
               A fellebbezési tanács határozata:
            
            
               A felszólalási osztály határozatának megsemmisítése olyan mértékben, amennyiben az helyt adott a felszólalásnak a 41. áruosztályba tartozó, a védjegybejelentéssel érintett szolgáltatások vonatkozásában, az ügy visszautalása a vizsgálóhoz a fentiek további vizsgálata érdekében és a fellebbezés elutasítása minden egyéb tekintetben
            
         
               Jogalapok:
            
            
               A közösségi védjegyről szóló, 40/94/EK rendelet (1) 8. cikk (1) bekezdés a) és b) pontjának megsértése, mivel a határozat értelmében az érintett szolgáltatások hasonlóak.
            
         
      (1)  A közösségi védjegyről szóló, 1993. december 20-i 40/94/EK tanácsi rendelet, HL L 11., 1994.1.14., 1. o.